P R E S S E M E D D E L E L S E

**Globaliseringen har nu overgået niveauet fra før krisen**

**En dugfrisk analyse fra kurer- og logistikfirmaet DHL dokumenterer sort på hvidt, at vi er blevet knyttet tættere sammen på tværs af landegrænser. Det der binder os sammen er, når vi handler sammen og når kapital, informationsstrømme og mennesker krydser landegrænserne. Vi er nu over niveauet fra før finanskrisen og verden som sådan er blevet 8% mere forbundet.**

**Vallensbæk d. 7. december 2016:** ”Det er globaliseringen, der har været verdens motor i det sidste halve århundrede. Global Connectedness Index-analysen dokumenterer, at globaliseringen endelig har trukket sig ud af dyndet fra finanskrisen, men står overfor en usikker fremtid. Derfor er det afgørende, at politikere og virksomheder bakker op om et miljø, hvor globaliseringen kan fortsætte med at blomstre og dermed forbedre vores alles liv,” siger Frank Appel, der er CEO for Deutsche Post DHL Group.

Det er fjerde gang, at Global Connectedness Index (GCI) rapporten udkommer og den er en detaljeret analyse af, hvordan det står til med globaliseringen rundt om i verden. Ifølge analysen vil det give et kæmpe løft til den globale vækst, hvis verdens vækstøkonomier bliver mere sammenlignelige med de avancerede økonomier.

”Avancerede økonomier er omkring fire gange så dybt integreret med internationale kapitalstrømme, fem gange så meget med strømmen af folk, der krydser grænserne, og ni gange så meget med strømmen af information," siger Pankaj Ghemawat, der har ledet arbejdet med rapporten og selv er internationalt anerkendt ekspert i globalisering.

2016-udgaven af GCI-analysen dokumenterer også en stigning i internettrafik på tværs af landegrænser, dog uden at det er helt udnyttet i den internationale handel og informationsstrømmene. Ifølge DHL viser det, at der er et stort uudnyttet potentiale i international e-handel og i at give kunder over hele verdenen flere varer at vælge imellem.

**Holland er i top**

Europa er igen den region i verden, der er bedst forbundet i verden og som derfor nyder godt af de fordele, der følger med. Alle undtagen to af de 10 mest globaliserede lande i verden er placeret i Europa, med Singapore og De Forenede Arabiske Emirater som undtagelser. Holland har bevaret sin topplacering som det land i verden, der bedst formår at udnytte de fordele der er ved at handle og tænke ud over landets grænser.

Nordamerika er den næstmest globalt forbundne region og her er det USA, der er det mest globalt orienteret land i regionen. Samlet set er USA dog på en 27. plads blandt de 140 lande, der har været genstand for DHL GCI-analysen.

Analysen for 2016 bygger på mere end 1,8 millioner datapunkter inden for handel, kapitalstrømme, information og indbyggernes rejselyst. Samlet set fortæller det noget om niveauet for globaliseringen for 140 lande og territorier, der i fællesskab udgør 99% af verdens BNP og 95% af befolkningen.

DHL Global Connectedness analysen kan hentes her: [www.dhl.com/GCI](http://www.dhl.com/GCI)

**For yderligere oplysninger, kontakt venligst:**

Claus Lassen, adm. direktør i DHL på telefon: 72 39 75 00.

Susanne Katja Kristensen, Marketing Manager i DHL Express på telefon: 72 39 73 22.

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er verdens førende firma i logistikbranchen. DHL’s mange divisioner tilbyder en uovertruffen portefølje af logistikydelser lige fra national og international levering af pakker, internationale ekspresforsendelser, vej-, luft- og søtransport til supply chain management i industrien. Med flere end 340.000 medarbejdere i over 220 lande og områder over hele verden forbinder DHL mennesker og virksomheder sikkert og pålideligt og sørger for de globale handelsstrømme. Og med specialiserede løsninger til vækstmarkeder og industrier, herunder e-handel, teknologi, life science og sundhedspleje, energi, biler og detailhandel, samt en gennemprøvet forpligtelse til at udvise ansvarlighed og en uovertruffen tilstedeværelse på vækstmarkederne, er DHL i den grad positioneret som “The Logistics company for the world”. DHL er en del af Deutsche Post DHL Group. Den realiserede omsætning var i 2015 på mere end 59 milliarder euro.

**FAKTABOKS**

I DHL Global Connectedness Index ses der på, hvor forbundet et land er med andre lande. Det gælder alt fra import og eksport i forhold det pågældende lands BNP til turismen og antallet af telefonsamtaler samt internettrafikken fra et land til et andet. For at et land er globalt forbundet, skal der være stor international aktivitet i forhold til størrelsen af den indenlandske økonomi. Desuden er det vigtigere med eksport til mange lande end blot få.

**Den seneste udgave af DHL Global Connectedness Index rapporten har følgende 10 ’key findings’:**

1. Verden er blevet mere globalt orienteret omend farten er taget lidt af i 2015.
2. Mens den internationale handel var under pres i 2015, blev der rapporteret stigninger af dybden (intensiteten) af kapital, mennesker og især informationsstrømme.
3. De faktiske niveauer for globaliseringen er stadig kun en brøkdel af, hvad folk vurderer den til at være. Det tyder på, at der er en mulighed for at rette misforståelser og frygt.
4. Afstand betyder fortsat noget — selv online. De fleste internationale bevægelser finder sted inden for snarere end mellem regionerne.
5. Europa er stadig verdens mest forbundne region med 8 af de 10 mest globalt orienterede lande i verden. Det vidner også om, at en splittelse i regionen vil sætte meget på spil.
6. Holland er det land i verden, der rangerer højest ifht at orientere sig mod andre lande. Singapore topper ranglisten, når man ser på dybden af de enkelte strømme. Og United Kingdom vinder på bredden.
7. Vækstøkonomierne handler lige så meget som de avancerede økonomier, men de avancerede økonomier er alligevel fire til ni gange så dybt integreret inden for kapital, mennesker og især informationsstrømme.
8. Globalisering og urbanisering i kombination giver en stærk interesse i globale byer, men forudgående forskning på disse byer er underlagt en lang række mangler.
9. Singapore topper begge DHL GCI nye by-niveau globalisering indekser: Globalization Hotspots (byer med de mest intense internationale strømme) og Globalization Giants (byer med de største absolutte internationale strømme).
10. Fremtiden for globaliseringen er indhyllet i usædvanlig meget tvetydighed og afhænger særdeles meget af hvilke politikere, der vælges rundt om i verden.